จะมีใคร ใครรัก คนหน้าตาอย่างฉัน
แม้ร่างกายจะเปลี่ยนไป แต่หัวใจจะเป็นเหมือนเดิม ประโยคที่หวานขนาดนี้ ใครจะคิดว่า อยู่ในหนังผี ประโยคเดียวก็ทำให้อยากเข้าไปนั่งดู แสงกระสือ แล้ว จำได้ว่า เคยร้องไห้กับหนังผีเรื่องล่าสุดคือ พี่มากพระโขนง จนมาถึงเรื่องนี้ หนังรักดีๆ ที่เล่าผ่านผี กระสือ เป็นผีที่คนไทยคุ้นเคย แม้จะมีคำถามอีกมากมายว่า ออกมาแต่หัวกับไส้ได้ยังไงหว่า แล้วตอนกลับเข้าไป ทำไมลำคอเรียบเนียนไร้ริ้วรอย แต่นั่นแหละค่ะ ในโลกใบนี้ มีคำถามน่าถามเยอะแล้ว เรื่องเกี่ยวกับกระสือ เลยปล่อยผ่านๆ ไป นอกจากจะเข้าใจ กระสือ ยังเชื่อถือไปถึง กระหัง ว่าคือของคู่กัน แค่เป็นฝ่ายชายฝ่ายหญิง และไม่ตามหาความจริงใดๆ ทั้งนั้น,หนังเรื่องนี้ทำให้เห็นอีกมุมที่ว่า สัตว์ประหลาด ก็มีหัวใจ คือนิยามใหม่ ไม่ใช่ผี แต่นี่คืออสุรกายที่เราแอบเอาใจช่วย ให้รอดเงื้อมมือคนที่ไล่ฆ่าได้ แม้อสุรกาย จะทำให้สิ่งมีชีวิตตายมามากมายนัก เห็นไหมคะ เรามักเป็นพระเอก นางเอก ในเรื่องของตัวเอง แม้หากมองจากมุมอื่น เราอาจจะทำให้เขาขมขื่น กลายเป็นผู้ร้ายในชีวิตใครๆ ก็ได้,และในที่สุด ไม่มีใครด้อยค่าเกินกว่าจะมีความรัก แค่เราได้เจอคนคนนั้นหรือยัง คนที่ยอมรับตัวตนของกันและกัน คนที่ไม่คิดว่า ความเป็น ฉัน มันไม่ได้ดั่งใจ ทำไมไม่ปรับไม่เปลี่ยนกันไป อย่าเพิ่งคิดว่าความรักจะเปลี่ยนใคร เรารักกันในสิ่งที่แต่ละคนเป็น ไม่ใช่บังคับให้เขาเป็นอย่างที่เราอยากเห็น คนไม่สวยมากมาย มักตัดพ้อต่อว่า ทำไมหนูไม่มีวาสนาเป็นคนสวยๆนะพี่ เพราะหนูขี้เหร่ เลยมีความรักพังๆ แบบนี้ไง โถน้อง ต้องลองมาฟังอีกฝ่าย คนสวยมากมาย วิ่งตามหาความรักแทบตาย สุดท้ายก็บ่นน้อยใจ หนูไม่ดีตรงไหนพี่ ทำไมรักดีๆ ถึงไม่มีกับเขาสักที เพราะไม่มีสูตรไหนใช้ได้กับทุกความรัก สวยไม่สวย หล่อไม่หล่อ หน้าตาดีไม่ดี ไม่ได้การันตีว่าคนนั้นต้องมีรักดีๆ เสมอไป,เคยมีน้องคนหนึ่ง โทรฯมาเล่าให้ฟัง น้องเป็นคนที่ส่องกระจก มองตัวเองทีไร น้องจะรู้สึกไม่ชอบใจกับการไม่มีดั้งของตัวเอง เหมือนเป็นปมหนึ่งในชีวิตที่ติดตัวมาตั้งแต่เด็กๆ จนได้เจอผู้ชายคนหนึ่ง น้องแอบมองเขาอยู่ไกลๆ แล้วใช้วิธีฝากเพื่อนไปบอกว่ามีคนแอบชอบนะ เขาเลยให้เบอร์ผ่านเพื่อนมา น้องโทรฯไปหาเลยค่ะ พอคุยกัน ดันถูกใจกันจริงๆ จนฝ่ายชายขอนัดเจอหน้า ทุกอย่างเกือบดีพร้อม เพียงแค่ไม่มีดั้งเท่านั้น น้องแก้ปัญหาด้วยการใส่หน้ากากกันฝุ่นไปค่ะ ปิดไปเศษ 3 ส่วน 4 ของใบหน้า แล้วอ้างว่าไม่สบาย ฝ่ายชายก็ไม่ได้ว่าอะไร ที่แปลกใจคือ นัดเจอกันทีไร เธอใส่หน้ากาก และบอกว่าไม่สบายตลอด จนเริ่มรู้สึกไม่ค่อยปลอดภัย เธอเป็นโรคอะไรของเธอ เจอความเข้าใจผิดแบบนี้เข้า เธอเลยรีบอธิบาย ว่า เธออายดั้ง มันฝังใจว่าถ้าใครมองหน้า ต้องเห็นว่าดั้งเธอด้อย เขาขอให้เธอเปิดหน้า พอเปิดออกมา เขาหัวเราะจะเป็นบ้า  เหมือนฆ่ากันชัดๆ เขาพูดว่า แค่นี้เนี่ยนะ เธอถึงขั้นต้องซ่อนหน้าไว้ในหน้ากาก จะบ้าหรือเปล่า เขาไม่เห็นรู้สึกว่า ดั้งหายจะทำลายความรัก ยิ่งรู้จักยิ่งรู้สึกดี ตรงนี้สำคัญกว่าดั้งโด่งตั้งเยอะ มาถึงวันนี้น้องเขามีดั้งแล้วนะคะ พอเรียนจบ คุณพ่อคุณแม่ให้ของขวัญ เป็นการศัลยกรรมจมูก และล่าสุด ทั้งคู่แต่งงานกันไปเรียบร้อย,ไม่ได้บอกว่ารูปลักษณ์ไม่สำคัญ หน้าตาทำให้คนสองคนหันมามองกัน แต่จะเดินหน้าไปได้ไกลแค่ไหนนั้น อยู่ที่ใจเราสองคน รักกันในข้อดี และบางทีต้องให้อภัยในข้อเสีย ดั้งไม่มี ก็หาข้อดีอย่างอื่น สวยไม่สวย ไม่ได้ขึ้นอยู่กับสิ่งที่เรามี แต่อยู่ที่เรารู้สึกดีกับการเป็นตัวของตัวเองแค่ไหน ถ้าเรายังยอมรับตัวตนของเราไม่ได้ จะเรียกร้องให้ใครมายอมรับ,เป็นคนไม่สวยคนหนึ่งในโลกค่ะ และสวยกว่านี้ไม่ได้แล้วด้วย เลยแสนจะเข้าใจ  เวลามีคนเข้ามาใกล้ๆ จงเป็นตัวของตัวเองให้เต็มที่ ถ้ากล้าเข้ามาขนาดนี้ คงมองข้ามหน้าตาบ้านๆ ของฉันแล้วสิ คราวนี้มีแต่ใจกับใจ ที่ต้องศึกษากันต่อไป ถ้าใช่ก็เดินหน้า ถ้าไม่ก็จากลา หน้าตาแบบไหน ก็มีสิทธิ์เลือกความสุขในชีวิตตัวเองได้ ไม่ใช่แค่เขามองมา ก็เป็นบุญวาสนาของชีวิต อย่าคิดว่าตัวเองต่ำต้อยขนาดนั้น,ในหนัง น้องเขาเป็นกระสือ ยังได้เจอคนที่รักหมดหัวใจ จนยอมเสียสละทุกสิ่งทุกอย่างได้ สู้กันต่อไปนะพวกเรา
เคยมีน้องคนหนึ่ง โทรฯมาเล่าให้ฟัง น้องเป็นคนที่ส่องกระจก มองตัวเองทีไร น้องจะรู้สึกไม่ชอบใจกับการไม่มีดั้งของตัวเอง เหมือนเป็นปมหนึ่งในชีวิตที่ติดตัวมาตั้งแต่เด็กๆ จนได้เจอผู้ชายคนหนึ่ง
ไม่มีดั้ง,หน้าตาดี,หน้าตาไม่ดี,ดั้งหัก,ความรัก,คนดังนั่งเขียน,ดีเจพี่อ้อย